**Oroszi Község Önkormányzata Képviselő-testületének**

**7/2016. ( X. 11.) önkormányzati rendelete**

**az egészségügyi alapellátás körzeteiről**

Oroszi Község Önkormányzatának Képviselő-testülete az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában és az egészségügyi alapellátásról szóló 2015. évi CXXIII. törvény 5. § (1) bekezdésében meghatározott feladatkörében eljárva, az egészségügyi alapellátásról szóló 2015. évi CXXIII. törvény 6. § (2) bekezdésében biztosított véleményezi jogkörében eljáró Nemzeti Egészségfejlesztési Intézet véleményének kikérésével a következőket rendeli el:

1. § A rendelet hatálya kiterjed Oroszi Község Önkormányzata közigazgatási területén területi ellátási kötelezettséggel működő vegyes háziorvosi ellátás körzetére, a fogorvosi alapellátás körzetére, a védőnői ellátás körzetére, valamint az alapellátásokhoz kapcsolódó ügyeleti ellátásokra.

2. § (1) Oroszi Község Önkormányzata teljes közigazgatási területe egy vegyes háziorvosi körzetet alkot.

(2) A vegyes háziorvosi körzet székhelye: 8456 Noszlop, Sport utca 6.

(3) A vegyes háziorvosi körzet szolgáltatási helye: 8458 Oroszi, Szabadság utca 25.

3. § (1) A vegyes háziorvosi alapellátáshoz kapcsolódó ügyeleti ellátást Oroszi Község Önkormányzata teljes közigazgatási területére vonatkozóan a Devecseri Központi Háziorvosi Ügyeletet Fenntartó Társulás keretén belül látja el.

(2) Az ügyeleti ellátás székhelye: 8460 Devecser, Miskei utca 1.

4. § (1) Oroszi Község Önkormányzata teljes közigazgatási területe egy fogorvosi körzetet alkot.

(2) A fogorvosi körzet székhelye: 8456 Noszlop, Sport tér 1.

(3) A rendelési időn túli fogorvosi ügyelet székhelye: Csolnoky Ferenc Kórház Szájsebészet 8200 Veszprém, Kórház utca 1.

(4) A fogorvosi sürgősségi ellátás (hétvégén és ünnepnapokon) ügyelet székhelye: 8200 Veszprém, Halle utca 5/D.

5. § (1) Oroszi Község Önkormányzata teljes közigazgatási területe egy védőnői körzetet alkot.

(2) A védőnői körzet székhelye: 8456 Noszlop, Sport tér 1.

6. § (1) Ez a rendelet a kihirdetését követő napon lép hatályba.

(2) Hatályát veszti Oroszi Község Önkormányzatának A háziorvosi körzetről szóló 8/2002. (VI. 27.) Ör. sz. rendelete.

**Dániel Ferenc Bendes István**

polgármester jegyző